text: Så er det jul. For fuldt blus
  23 november 2014 kl. 15.16
  Når det bliver mørkt, tændes de 180.000 julelys på Danmarks sandsynligvis mest julede hus i Fredericia.
  Kl. 16.30 begynder julen for alvor i Fredericia. 
  Her tænder Francesco Falk nemlig de 180.000 julelys, han har sat op sit hus i Fredericia. Alle er velkomne til at kigge forbi og opleve synet på Sonnesvej 6.
  - Jeg gør det først og fremmest for at gøre områdets børn glade, siger Francesco Falk.
  Julelysene er efterhånden blevet en fast juleattraktion i Fredericia, men aldrig har så mange lamper været tændt. 
  I 2007 blev han kåret til at have flest julelys i Danmark af TV 2. Dengang havde han ?kun? 120.000 lamper.
  Naboerne er delte i begejstringen over julelysene, for attraktionen trækker mange nysgerrige til. Derfor har Fredericia Kommune sat parkering forbudt skilte op på gaden, og p-forbuddet gælder, indtil lysene slukkes den 27. december.
  Ifølge 28-årige Francesco Falk bliver der stadig færre julelysentusiaster i Danmark på grund af lysenes belastning af miljøet. Men:
  - Jeg er skiftet til 100 % energisparende LED-pærer, siger Francesco Falk.
  Det koster 12 kr. i timen at have lamperne tændt.
  Der er for flere hundrede tusinde kroner julelamper på Francesco Falks hus. Derfor har forsikringsselskabet krævet, at der bliver sat overovervågning op, ellers vil selskabet ikke forsikre julelysene.
  